Handverk allt eftir heimafólk selt í Pakkhúsinu Pakkhúsið í Ólafsvík opnaði fyrr í sumar og hefur aðsókn þangað verið góð það sem af er sumri . Aðallega eru það erlendir ferðamenn sem koma við í Pakkhúsinu , en einnig eru Íslendingar að sækja það heim og þá aðallega um helgar , að sögn starfsfólks Pakkhússins . Líkt og undanfarin ár er til sölu handverk í Pakkhúsinu en nú er sú nýbreytni tekin upp að allt handverk sem er til sölu er unnið af heimafólki . Myndlist , prjónaskapur , glerlist og trévörur er meðal þess sem til sölu er og greinilegt er að í Snæfellsbæ er margt lista - og handverksfólk . Nú stendur yfir í Pakkhúsinu málverkasýning á verkum Sesselju Tómasdóttur og mun hún standa fram í miðjan júlí . Fríða Sveinsdóttir tók við forstöðu Pakkhússins í janúar sl. og ákvað hún að reyna að virkja það listafólk sem í bænum er , þrátt fyrir að sumum hafi fundist það full mikil bjartsýni í henni að hafa einungis til sölu handverk eftir heimafólk . Það hefur hinsvegar tekist ágætlega og margt eigulegra og fallegra muna er þar til sölu . Mynd : Starfsfólk Pakkhússins í Ólafsvík ; Gunnar Örn Arnarson og Kristný Gústafsdóttir með hluta handverksins á bak við sig .